3 Janji

3 Janji ialah sebuah siri drama televisyen Malaysia 2012 arahan Heykal Hanifah dengan lakonlayar oleh Siti Jasmina Ibrahim, dibintangi oleh Liyana Jasmay, Shahz Jaszle dan Shah Iskandar. Drama ini memulakan tayangan perdana di Slot Lestary TV3 dari 20 Mac 2012 hingga 12 Jun 2012, menggantikan Vanila Coklat.

 Sinopsis 
Drama ini menceritakan mengenai hubungan dua orang sahabat baik sejak kecil, Dalia (Liyana Jasmay) dan Khursyi (Shahz Jaszle). Mereka saling memahami dan menyayangi akhirnya menjadi kekasih. Malangnya, sebuah tragedi telah meragut nyawa Khursyi apabila mereka dalam perjalanan ke sekolah untuk mengambil keputusan SPM.

Dalia redha dengan pemergian Khursyi dan sentiasa ingat kepada 3 janji yang pernah dilafazkan oleh Khursyi untuk mencari teman hidup yang boleh menjadi sahabat terbaik, menjadi kekasih terbaik dan menjadi suami terbaik buat Dalia. Apakah kemunculan Kamil (Shahz Jaszle) dan Yassin (Shah Iskandar) dapat menggantikan tempat Khursyi dalam hati Dalia serta menepati 3 janji tersebut?

 Pelakon 

Pelakon utama
 Liyana Jasmay sebagai Dalia
 Shahz Jaszle sebagai Khursyi/Kamil
 Shah Iskandar sebagai Yassin

Pelakon pembantu
 Mubarak Majid sebagai Salmat
 Ainina Ahmad sebagai Salmah
 Ana Dahlia sebagai Sufi
 Idzham Ismail sebagai Elias
 Hanez Suraya sebagai Adila
 Rosnah Johari sebagai Anim
 Zara Zya sebagai Ani
 Zalfie Muhammad sebagai Darus
 Ungku Ismail Aziz sebagai Khairul
 Roy Azman sebagai Dr. Zul
 Liza Abdullah sebagai Mak Lang
 Saharul Ridzwan sebagai Arif
 Syuhaida Abraz sebagai Laila
 Putri Mardiana sebagai Suzana

Pelakon tambahan
 Ahmad Yusri Salleh
 Lisnawati Mohd Nasir
 A. Wahab Ismail
 Mohd Shahnawez Mohaidin
 Mohammad Noor Amin
 Ajak Achika
 Zulhelmy Sulaiman
 Azmi Othman (Pak Teh)
 Shah Nizar Jamaludin
 Nik Alias Haji Che Seman
 Charlie Numan Salleh
 Hafidah Anual
 Rain Halim
 Afiq Shahzzriz
 Hazreen Ali Aziz
 Nor Hasniza Abu Zarin
 Ahmad Fauzi
 Muhammad Adib
 Badrollshah
 Muhammad Azreen Abdul Rahman
 Lydia @ Joyah

 Penerbitan 
Dalam drama ini, Shahz Jaszle memegang dua watak, iaitu Khursyi & Kamil. Walaupun beliau mengakui menghadapi masalah sering terlewat ke lokasi penggambaran disebabkan kesukaran tidur, namun pengarahnya, Heykal Hanifah menganggap perkara tersebut bukanlah masalah besar dan tidak mengganggu proses penggambaran.

Menurut Liyana Jasmay, Heykal telah mengubah jalan cerita 3 Janji untuk disesuaikan dengan penonton kerana menganggap drama ini sangat berat untuk dihayati. Dia juga selesa bekerjasama dengan pelakon-pelakon utama yang lain bagi menjayakan drama ini.

Antara bakat baru yang diperkenalkan ialah Saharul Ridzwan. Beliau juga mengakui masih kekok semasa melakonkan wataknya melalui drama ini ketika itu.

 Episod 
 #  Tarikh penyiaran  Ringkasan 1  20 Mac 2012  Dalia sangat menyayangi sahabatnya, Khursyi. Tanpa disangka-sangka, Elyas memendam perasaan dan cuba mencabul Dalia. 2  27 Mac 2012  Khursyi meluahkan perasaan terhadap Dalia yang juga menyintainya. Malangnya, Khursyi kemalangan akibat dilanggar van. 3  3 April 2012  Khursyi meninggal dunia selepas kemalangan dan sempat mewasiatkan 3 janji kepada Dalia. Selepas 5 tahun, Dalia menyambung pengajian di sebuah kolej. 4  10 April 2012  Dalia berkenalan dengan Yassin dan hubungan mereka semakin mesra. Dalam diam, Adila menjumpai rahsia yang disimpan oleh Dalia. 5  17 April 2012  Dalia masih tidak dapat melupakan Khursyi dan Yassin pula cuba mencuri perhatiannya. Tanpa disangka, Elyas muncul semula. 6  24 April 2012  Yassin telah berjaya menunaikan janji pertama terhadap Dalia, dan Elyas masih ingin meneruskan niat jahatnya terhadap Dalia.  7 1 Mei 2012  Kemunculan Kamil yang seiras Khursyi menceriakan Dalia dan hal ini merisaukan keluarganya. 8 8 Mei 2012  Dalia cuba mengenali dan merapati Kamil yang bersikap dingin terhadapnya.  9 15 Mei 2012  Kamil semakin rapat dengan Dalia hanya untuk menyiapkan kerja projeknya. Dalam masa yang sama, Elyas mengambil peluang menculik Dalia. 10 22 Mei 2012  Yassin menyelamatkan Dalia. Kamil rasa bersalah atas penculikan Dalia yang disebabkan kelalaiannya. 11 29 Mei 2012  Rahsia Kamil diketahui Dalia. Kerana tekanan, Dalia balik ke kampung menenangkan diri. 12 5 Jun 2012  Kamil dan Yassin mencari dan memujuk Dalia.  13 12 Jun 2012  Walaupun Kamil mula menyayangi Dalia, namun Dalia memilih Yassin kerana dialah yang telah memenuhi 3 janji arwah Khursyi terhadapnya.

 Muzik dan runut bunyi 

 Rujukan 

 Pautan luar 
 Laman web rasmi
 Tonton drama dalam talian  3 Janji
 Sinopsis drama

3 Janji
Kategori:Rancangan TV3